CELEX: 62017TN0828
Language: lt
Date: 2017-12-22 00:00:00
Title: Byla T-828/17: 2017 m. gruodžio 22 d. pareikštas ieškinys byloje Quadri di Cardano / Komisija

19.2.2018   
            
            
               LT
            
            
               Europos Sąjungos oficialusis leidinys
            
            
               C 63/19
            
         2017 m. gruodžio 22 d. pareikštas ieškinys byloje Quadri di Cardano / Komisija
   
   (Byla T-828/17)
   (2018/C 063/25)
   Proceso kalba: prancūzų
   
      Šalys
   
   
      Ieškovas: Alessandro Quadri di Cardano (Alikantė, Ispanija), atstovaujamas advokatų N. de Montigny ir J.-N. Louis
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   panaikinti,
   
               —
            
            
               2017 m. vasario 28 d. PMO (Individualių išmokų administravimo ir mokėjimo biuras) sprendimą, kuriuo ieškovui pranešta apie jam pagal Pareigūnų tarnybos nuostatų VII priedo 4 straipsnį paskirtos 16 % ekspatriacijos išmokos ir padengtų transporto išlaidų įdarbinimo EASME (Mažųjų ir vidutinių įmonių reikalų vykdomoji įstaiga) laikotarpiu, skaičiuojant nuo 2014 m. gegužės 16 d., susigrąžinimą,
            
         
               —
            
            
               prireikus [panaikinti] atlyginimo lapelius, pakoreguotus atsižvelgiant į pranešimą apie šį sprendimą;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas grindžiamas Europos Sąjungos pareigūnų tarnybos nuostatų 85 straipsnio pažeidimu.
            
         
               2.
            
            
               Antrasis ieškinio pagrindas grindžiamas teisėtų lūkesčių ir teisinio saugumo principų pažeidimu, akivaizdžia vertinimo klaida ir gero administravimo principo pažeidimu.